Anders Buraas

Anders von Tangen Buraas (1915–2010) var en norsk journalist, informasjonssjef og sakprosaforfatter.Store norske leksikon

 Familie 
Se von Tangen for mer om morsslekta
Han var sønn av Dagny von Tangen (1874–1936) og redaktør Carl Ludvig Buraas (1870–1933). Moren var den første kvinne ansatt ved Bergens museum og tatt opp i Harmonien.Ikonene, en port til Russland i Bergens Tidende, den 10. desember 1996.

Norge, Sverige og London
Etter examen artium i 1933 ved Oslo handelsgymnasium var han kontorist hos Aftenposten frem til 1941 da han rømte til Sverige etter å ha tatt del i motstandsbevegelsen i Norge.  Han arbeidet ved legasjonen i Stockholm (legasjon er en tidligere betegnelse på hva vi i dag kaller ambassade), og blant hans kollegaer der var Reidar Hedemann.Pryser 2023, s. 223 Senere i krigsårene ble han overflyttet til London.  Han giftet seg i London i 1945 med direktørdatteren Janette Margaret Watson Maxwell (1920–2001).

Arbeiderbladet og Washington
Efter å ha vært Arbeiderbladets korrespondent i London 1945–1949 var han tre år i Norge, 1952–1954  korrespondent i Washington DC og 1954–1958 redaksjonssekretær. Ikke uventet ble han til del den første Narvesenprisen i 1954.

NRK, SAS og EFTA
Etter å ha jobbet i NRK fjernsynet 1958–1961 var han og kona i EFTA, stasjonert som PR-sjefer i Washington ett år, før han i 1963 ble informasjonssjef i flyveselskapet SAS og fikk et solid lønnsopprykk fra 30 000 til 100 000.Dårlig nyhet for fjernseere i VG den 29. juni 1963. Han var i 1966  tilbake for EFTA  i Genève  frem til 1970 da han og kona bosatte seg i Sveits for godt og drev boksing og frilans. 

Han var en ivrig fjellklatrer som blant annet besteg Mont Blanc.Vår første TV-kjendis overlever diplomatiet i VG den 13. desember 1969. I 1996 donerte han sin samling av russiske ikoner til Kirkesamlingen ved Bergens museum.

 Bibliografi 

 Typisk amerikansk, 1954
 Fly over fly. Historien om SAS, 1972 (forkortet eng. utg. The making of SAS. A triumvirate in world aviation, 1973)
 Hit og dit i Sovjet med Anders Buraas, 1975
 Labben fra Grønland: Harald Herlufsen, 1982
 Sverige tur-retur. Beretningen om flyktningene som ble soldater, 1985
Produserte TV-serien "Det fjerde våpen" 1974. Vist i NRK-TV våren 1975
 Referanser 

 Kilder 

 Tore Pryser: Samarbeid, tilpasning og motstand - mer svik og gråsoner'', Svein Sandnes Bokforlag, 2023 ISBN 9788293903291


Kategori:Norske sakprosaforfattere
Kategori:Norske journalister
Kategori:Norske korrespondenter
Kategori:NRK-journalister
Kategori:Personer tilknyttet SAS Group
Kategori:Norske motstandsfolk under andre verdenskrig
Kategori:Norske journalister under andre verdenskrig
Kategori:Personer fra Oslo